Ана Ахматова
Пред любимата дават обет…

Превод от руски: Иван Николов, 1974

chitanka.info

Пред любимата дават обет!

Нелюбима съм аз и не бива.

Как се радвам, че тънкия лед

над безцветна вода се разбива.

И приемайки риска, сама

ще премина по него нарочно.

спастряй всичките мои писма —

нека знаят потомците точно

колко мъдър, прославен и чист

си живял и заминал оттука.

Мигар може в такъв летопис

да намери окото пролука?

Как опива живота могъщ,

в колко мрежи се впримчват сърцата.

Нека в своя учебник веднъж

мойто име да срещнат децата

и на мойта сърдечна печал

да погледнат с усмивка лукава…

Ни любов, ни покой си ми дал,

подари ми горчивата слава.

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.